รัฐบาลเดินหน้าสนับสนุนเยาวชน ต่อยอดธุรกิจสตาร์ทอัพ สร้างธุรกิจใหม่พร้อมพัฒนาไปด้วยกัน
นายอนุชา บูรพชัยศรี โฆษกประจำสำนักนายกรัฐมนตรี กล่าวผ่านรายการ ไทยคู่ฟ้า PODCAST" exclusive ถึงการพัฒนาระบบตรวจจับบุคคลที่อำพรางอาวุธปืน การนำกล้องวงจรปิดมาพัฒนาเพื่อการตรวจจับและแจ้งเตือนบุคคลที่อำพรางอาวุธปืน ที่มีความแม่นยำสูง ว่า ตัวแทนผู้คิดค้นจากคณะวิทยาศาสตร์ มหาวิทยาลัยขอนแก่น ที่ได้รับรางวัล ผู้ที่มีผลงานดีเด่นด้านเทคโนโลยีและนวัตกรรมดิจิทัลของประเทศไทย ปี 2563 ระบุว่า เป็นการนำระบบ AI วิเคราะห์ท่าทางของบุคคลต่างๆ ผ่านการประมวลผล มุ่งหวังลดความเสี่ยงในการเกิดความสูญเสีย โดยจะเน้นนำไปใช้ประโยชน์กับกลุ่มผู้ประกอบการร้านค้า ร้านทอง บริษัทประกันภัย เพื่อสามารถลดเบี้ยในการจ่ายค่าประกันความคุ้มครองกับบริษัทประกัน และลดการจ่ายค่าสินไหมของบริษัทประกันได้ ทั้งนี้ย้ำว่าภาครัฐให้การสนับสนุนคนรุ่นใหม่ที่ทำ Start up และนายกรัฐมนตรีชื่นชมคนรุ่นใหม่ที่นำเทคโนโลยีให้สร้างสรรค์ต่อยอด สร้างธุรกิจใหม่ๆ เรียนรู้และพัฒนาไปด้วยกัน